### Beslutningstema

I denne sag skal der tages stilling til, om der skal nedlægges forbud mod nedrivning efter planlovens §14

### Sagsfremstilling

Tønder Kommune har modtaget en ansøgning om nedrivning af alle bygninger på ejendommen [adresse] 9, 6240 Løgumkloster. Det fritliggende enfamiliehus og et udhus er registreret med bevaringsværdi 4.

Sagen har været offentliggjort på kommunens hjemmeside i perioden 22. november - 20. december 2021. Sagen er ligeledes sendt til [adresse] og foreningen for By og Land Vestslesvig - Tønder Kommune.

Der er ikke indkommet nogen bemærkninger.

Nedlægges forbuddet mod nedrivning, gælder det, at forbuddet højst er gældende for et år. Derefter skal der vedtages en lokalplan med bestemmelse om, at bygningen ikke må nedrives. Nedlægges forbuddet, kan ejer kræve, at kommunen overtager ejendommen mod erstatning jf. Planloven §49.

### Lovgrundlag

I denne sag skal der tages stilling til om der skal nedlægges forbud mod nedrivning af planlovens §14. Jf. Planlovens §14 kan Kommunalbestyrelsen nedlægge forbud mod, at der retlig eller faktisk etableres forhold, som kan hindres ved planloven. Forbuddet kan højest nedlægges for et år. Kommunalbestyrrelsen tinglyser forbuddet på den gældende ejendom. Tinglysningen er uden betydning for forbuddets gyldighed. Lokalplanen skal indeholde er klart forbud med nedrivning.

### Fagchefen for Teknik og Plan indstiller,

at der ikke nedlægges et forbud mod nedrivning efter planlovens §14,

at der gives tilladelse til nedrivning,

at beslutningen offentlig bekendtgøres.

### Beslutning

Indstillingen godkendt.